প্রথম প্রকাশ 2 

মহালয়া, ১৩৫৬ 

প্রকাশক £ 

কৃষঃ বল্দযোপাধায় 

প্রাচী প্রকাশ 

৪১, বুন্দাবন বসাক ট্রিট, কলিকাতা -« 
খুদ&াকর £ 

রামগোপাল বন্দ্যোপাধ্যায় 

সাভস্‌ প্রিপ্টাস্‌ 

৪১, বৃন্দাবন বসাক স্ট্রিট, কলিকাত'-« 





সরযুপতি সিংহ 





বহ্ছদিন পর আজ আবার 

আলো দেখলম-- 

মনে হ'ল কত যুগ যুগান্ত 

পার হয়ে গেছে । 

-*আমাঁর দিগন্তে আবার আলোর রেখ। 


এ.আলো আমার আলেয়া নয়, 
এরা সেই সাত রঙের আভাষ £ 
ওদের দেখি সূর্য ওঠার আগে । 

£ আমার পরম আগমনী | 


তোমার চোখে জল দেখলুম 
অনেক নীরবতার পর-_, 

( চোখের জলেই সেতু বন্ধন )। 
মনে হল? যেন যুগ যৃগান্ত 

পার হয়ে গেছে। 


দেখেছি জীবন অনেক রাত্রে 
জ্যোত্য়ায় চঞ্চল, 
পাতায় পাতায় স্বপ্ন আবেশ 
কিছু কুয়াসারা আর 
নূর্ধ তখন সুপ্তি গভীর 
হাজার যোজন দূর । 


তোমার নয়ন এরই মাঝে ভাসে 
আমার কল্পলোকে; 

মায়াময়ী, সখি, আলো ছায়া ঘেরা 
বন জ্যোশুস্ার রাত। 


শিলাবতী 


তিজে দিন পৃথিবীর-_. 

কৃষ্ণচূড়া ফুল ঝরে পথে-., 
হাওয়ায় দমক লাগ! আশ্বাসের মত 
তোমার করুণ চোখে 

মাধবীরা ফোটে । 


এখন আমার মনে 

সব ভোলা ছু'টী তারা জাগে__ 
তোমার নয়নে চেয়ে 

পাশে বসে থাকা-- 

--এ আকাশ আজও ভালো লাগে। 


শিলাবতী 


আমার কথ! কি কোনে দিনই বুঝবে না-_ 
'তোমার সেই বাঁধা বুলির না £ 

এ এক কথার দুম্তর সাগর 

রচনা করে চলবে ? 


আমার মনের উত্তাল ঢটেউএর দোলা 
'তাতে তোমায় দুলিয়ে দিতে চাই; 
কিংবা একটানা বনমর্শর 

তোমার মনকে দেশান্তুরী করবে 
ঃ এই আমার সাধনা । 

তারও উত্তর এল তোমার 

বরফ জম মনের ছোয়ায় 

ছোট্ট একটা “না”-য়ে। 

চকিত একটু রজনাগন্ধার সৌরভ 
'তাও তোমার কাছে মুল্যতান। 


আজ আমি অরণ্য-মাতন মন নিয়ে 

তোমার ছ্ারে দাড়ালুম_ 

তাকে জানি ব্যর্থ করে দেবে, 

বুঝতে চাইবে না কেন আমি এলুম। 

(কী করে তোমায় বোঝাব আমার আমিকে ) 


তোমার অস্বাকৃতির বাইরে 
কোন মুহূর্তে মুর্ত হব আমি-- 
সেই চরম ক্ষণের শুভ লগ্ন 
কখন প্রভাত হবে । 


44770 60171071705 25706106207 


আবার প্রভাত হবে কাল। 


নতুন নূর্ষে রাঙাবে নতুন স্বপ্ন 
কাল প্রাতে আর এক নতুন দিন ॥ 


রাত্রি শেষে পৃথিবীর নবজন্ম-_ 

কলের চাকায় জাগাবে মাঙ্গলিক 

সন্ধ্যার ক্লান্তি রূপ পাবে গ্রাতের উৎসাহে 
নব শক্তির আমন্ত্রণে । 


কাল প্রত্যুষে আর এক নতুন দিন ॥ 


শিলাবতী 


আমার চীপা আর করবাঁ গাছের ডালে ডালে 
এক মাত্র প্রশ্ন শুধু জাগে 

ঃ স্থ্টি আকাশে পৃথিবী কি আজও 

দেবতার বিজ্রীপ ? 


ভীষণকে দেখেছি বনানীর গহনে 
শ্বাপদ-হিংজ্র জগতের তূর্য বিহীন তমসায়, 
আর আত্মদস্ভী শকুনের 

গ্রীবা ভঙ্গীর উন্নাসিক পরিচয়ে । 

দেখেছি ভূমিকম্পের তাণ্ডব, 

আগ্নেয়গিরির ধ্বংস কামনা, 

বন্যার মধ্যে আবতিত সহজ্র সহস্র মৃত্যু 


এরই মাঝে আমাদের ছোট্ট জীবন-_ 
আর ছোট পৃথিবীর গাছে গাছে 
অজস্র টাপা আর করবীর উচ্ছৃসিত হাসি । 


নবীনার ছুই চোখে যে মায়া শিশির 
জীবনের ভর! তীর কামনায় জালে, 
সোনালী বিকাল বেলা-_, 

কালো চুলে গোধূলি আবির-_ 

£ আমার দিগন্তে আছে 

একমাত্র তাহারই প্রতীক । 


পৃথিবীর মৃতবতসা আনন্দের শেষে 
যে উচ্ছ্বাস হাল ভাড়া 

আমারে ভোলায়-_ 

তাহারে দেখেছি কোন 

নতুন জগতে £ 

ছুই চোখে ঘের৷ তার মায়ার শিশির, 
চুলের স্তবকে মুখ 

মল্লিক! রায় । 


শিলাবতী 


ঘরের বাইরে আঙিনা যার বিদেশ-_ 
কেমন করে তাকে বোঝাব 

সমুদ্রের ব্যাকুলতা 
আর অরণ্যে ঝড়ের তাগ্ুব। 
মুখর নদী মে দেখেনি-_ 
দেখেছে ঘোমটার ফাকে 

শান্ত সরোবর । 
(তার প্রাণে জোয়ার আনা-__ 

--তাও কি সম্ভব ?) 

আকাশের ব্যাখ্যা! সে ত' অবান্তর ॥ 


আজ এই নিস্তরঙ্গ বাতাসে 
যে ছায়। কাপে 
সেই তার জীবনের ছায়া ; 
আর শাজ ছুপুরের যে ক্লান্তি 
সে ত' তারই জীবনেব 'প্রতিস্বি ॥ 


৮ শিলাবতী 


পোড়ো বাড়ী সবাই আমায় বলে-_ 
যদিও আজ আর বাড়ী নই ঃ 
একখানা মাত্র ঘর। 

ধ্বসে গেছে ছাদ 

আশে পাশে ভাঙা ই'টের ভূপ। 
সবাই মিশেছে মাটাতে £ 

একমাত্র আমি আজও 

নিজের সীমায় দাড়িয়ে । 


আজ আমারই এক ধারে 

দেখ! দিয়েছে অশ্বথের চারা 

নীরম দেহে আমার 

গ্রাণের রস থাকতে পারে 

বুঝিনি কখনও আগে। 

চারা গাছের বাড়ন্ত দেহ 

একদিন জানি আমায় দেবে চূর্ণ ক'রে- 
কিন্তু কেউ ত' জানবে না 

পোড়ো বাড়ীর ইটের সপে 
প্রাণ-ফল্কুর ধারা । 


আবার এসেছি ফিরে । 


দিন কেটে গেল 
জ্বলন্ত উদ্বেগে 
তবুও আকাশে 
সাদা মেঘ ভাসে দেখি-_- 
কোন্‌ বনে বুঝি বৃষ্টি নেমেছে 
বাতাসে আভাবষ তার । 


এখন সন্ধ্যা £ রোদ মোছা সামনা 

উদ্ধম তাই নতুন আবার 

গানের সাজিতে আগমনী গাঁথি 

তোমারই প্রতীক্ষায় । 

মিলন মাধুরী কল্পন৷ ঘেরা 

আকাশের তারা কাপে- 

স্বপ্ন জানায় আভাষ তোমার । 

কোন্‌ বনে বুঝি বৃষ্টি নেমেভে 
উদ্বেল কামনায়। 


দিনের জ্বলন শেষ-- 
আবার এসেছি তাই । 


নুযুপ্ত নগরীর অপ্রসর পথে চলেছি- 
দিপ্রহর রাত 

অন্ধকারে বিম্‌ ঝিম করে। 

মনের মধ্যে ভাবনার ঝলক, 
একে একে দীপ্ত হয়ে 

মনের গহ্বরেই খেই হারায়-_. 
সার! জীবনে ওদের আর 

চিহ্নও পাব না। 

মাঝে মাঝে ধোয়া ছাড়ি 
আন্গুলে ধর! সিগারেটের আগুনে 
তারই ছায়া পড়ে। 


মাথার উপরে আকাশও কি ভাবে? 

2 এলো মেলো মেঘে 

অসংখ্য তারার দ্যুতি 

ক্ষণিকের জন্য শ্লান হয়। 

হঠাত দেখি পুবের দিকে 

হল্দে রডের একটু খানি চাদ-- 

হাল্কা আলোয় কয়েকটা তারা 
নিরুদ্বেগে চোখ বোজে ॥ 


ভাবনায় যতি পড়ে-_ 
পথের প্রান্তে এসে গেছি ॥ 


শিলাবতা ১১. 


মনের কথার! আত্মলোকের দানি-- 
সবটুকু তার প্রকাশ পায় না মুখে, 
তবুও বন্ধু বুধতে কি পারনাক'-- 
হাতে হাত রাখ। হৃদয়ের স্পন্দন ? 


নিমেষে নিমেষে যে কথা উঠেছে জমে 
ভাষার সীমায় বাধা তা অসম্ভব-_, 
চোখে চোখ চাওয়া না বলা বাণীর! তাই 
আমার আমিকে ফোটায় মুকুল ভারে। 


তোমার নয়নে যে হাসি ঝিলিক হানে 
আলো থম্কানো পৃথিবী হারায় সেথা_- 
মনের ন্বপ্ন সেইখানে রামধনতু-_ 

--সে সব ব্যথা কি কথায় প্রকাশ হয়? 


হাতে হাত রেখে মনের রক্ত রাগ__ 
জানাই, ছন্দী, মৌন অভিজ্ঞান । 


২ 


পথের শেষ, আছে স্বপ্পে-+ 
তাইত' যাত্রার নেই শেষ। 


চসতে চলতে দিন যদি ফুরোয়, 
চিরণ হয় ক্লাস্ত-_ 

তবু ত' চল! থেকে বিরতি নিতে 
পারি না, 

হয় ত' বা কখন ঘুমিয়ে পড়ি 
(আলস্তে নয়, ক্লান্তিতে ) 

চমক নিয়ে জাগি--ঃ 

কি জানি থামার ফাকে যদি 
চরম ক্ষণ ফাকি নেয়। 


এ ত' মায়া নয়, 

নিশির ডাকও নয়__১ 

যাত্রার শেষ যে আমারই শেষ 
তাইত' চলা ফুরোয় না । 


পথের শেষ আছে স্বপ্রে। 


সমান্তরাল দিন চলেছে 

একের পরে এক 
কোথাও জটিল, কোথাও এলোমেলো । 
তারই মাঝে কবে কখন 

একটা দিনের গান-_ 
সারা জীবন রঙিয়ে রাখে 

মনের মণি কোঠায় । 
অনাবশ্তাক কাজের ফাকে 

কখন পড়ে তি 
--সেছট৷ চিরন্তন ॥ 


একে একে দিন চলে যায় 
ফুরায় আয়ুর সীমা, 
তারই মধ্যে চিরন্তনী 

অন্ন ক্ষণের মায়া । 
সমান্তরাল দিন চলে যায় 

একের পরে এক ॥ 


১৪ 


মৃত্যুর প্রান্তরে আজ 
নবজাত শিশুর ক্রন্দন । 


পলাশীর লাল পলাশেরা 
মরে গেছে কতবার £ 
যোদ্কাবেশী কত অসহায় ॥ 
কতবার সমুদ্র যাত্রায় 
(তোমার আমার মত) 
কত ক্লান্ত প্রাণ 
সাগরের লোন! জলে 
রূধিরের লবণ মিশায়। 


তুমি আমি মুছে গেছি আলেয়া সন্ধ্যায়- 
(ক্লান্ত দিন ফিরে যায় আজও) 

রাত্রির প্রহর গুণি মনের আকাশে 
আমর নিয়েছি ছুটী ধূসর যাত্রায় । 


অকন্মা শোন! যায় শিশুর ক্রন্দন £ 
মৃত্যুর পঞ্জরে জাগে শ্যামলের ছায়!। 
ব্যর্থতায় রিক্ত যত প্রেতাম্মার প্রাণ 
শান্তি খোঁজে পৃথিবীর নবজন্মে আজ । 


তী ১৫ 


তোমার হাতে এসরাজ কাদে-- 
শ্রোতাদের মন উদ্বেল 
ব্যথায় আবিষ্ট। 


আমি থাকি ঘরের একটি কোণে ; -_ 
সুরের বিন্যাসে প্রাণের 

উদাস তন্ত্রীতে কাপন লাগে £ 

€ তোমার ব্যথায় আমার অনুভূতি মেশে )। 


গান থামতে চমক ভাঙল” 
শ্রোতারা বিদায় নেয়, 
কাউকে দিলে হাসির মালা 
কেউ বা অভিনন্দিত হ'ল 


তোমার ্বপ্রাতুর দৃষ্টিতে । 


আমাকে যেতে হবে অনেক দুর__ 
পথের সাথী পেলুম 

অনিব্চনীয় স্ুষমায় £ 

তোমার অপুব গায়ত্রী রূপ । 


১৬ শিলাবতী 


তোমার এ লিপির লেখা-- 
বইল প্রাণে যে বারতা-_ 
আসা যাওয়ার পথের ধারে 

কি দেব তার দাম? 
তাইত' তাবে রাখছি ঘিরে 
হাদয় পাতার অস্তরালে-- 
বাহির পথে ধুলার মানুষ 

জানবে না তার নাম। 


খঃ সং গং সী 


তোমার গোপন কথা৷ 
এনেছে জীবন-_ 

নিজেরে গোপন করা 
কামনার রঙে আজি মোর । 


না বলার অন্ধকার 
নিয়েছে বিদায়__ 
প্রন্ফটিত জীবনের 
অযুত মঞ্চারী। 


গু গড খত 


দিনান্ত দিন কেটে যায় আজও 
অদ্ভুত প্রত্যাশায়-_ 
স্বপ্ন ব্যাকুলতায়। 
ক্ষণে ক্ষণে রচি মায়া 
ক্ষণে ক্ষণে যায় নিভে-_ 
তবু সুন্দর রূপ খুঁজে ফিরে 
অন্তর ,বেভবে ॥ 


শিলাবর্তী ১৭ 


৪ ঈ / রা 


তোমাকে কেবল আমিই বুঝতে পারি 
-_ছিল যে আমার গর্ব। 

ব্যঙ্গের বাণে বিধলে যে দিন 

তখন ভাঙল ভূল-- 

এক নিমেষেই ফুরোলো আমার 
তাসের প্রাসাদ পর্ব। 


রং শ €$. ॥ ক 


তোমাকে পাঠাব কবিতা 
মনে ছিল সেই সাধ-- 
হয়ত তা অপরাধ । 
কথায় স্বরেতে মনের বরফ 
আমি যে চেয়েছি গলাতে - 
জট বেঁধে গেল লেখার ভাষায় 
মহজ যা ছিল বলাতে। 


ঈ সং রী ঈ 


কাক চক্ষু আকাশের যে গভীর কথা 
প্রাণের প্রাঙ্গনে কাপে রাতের তারায় 
তোমার কাজল চোখে সেই আকুলতা 
মালবিকা, তার মাঝে নিজেকে হারাই । 


ন ঈগ গী 


তোমার মিলন ক্ষণে 

তোমাকেই তুলে যদি যাই-_ 
অমূল্য বিস্বৃতি সে যে 

অন্তহীন হর্ষ বেদনায়। 


১৮ শিলাব্তী 


দীপ জেলে অর্ধথধালা 


সাজাইনি বিদায়ের কালে- 
তোমার অরূপ ব্ূপ 


ছন্দিত করেছি চিত্ত তলে। 


ক ক ক ঃ 


আমাকে সআট তুমি করেছ, 
মাধবী, 


তোমার মনের রাজ্য 

শুধু আমিময়-_ 
তোমার সপ্তধিমায়া 

আমারেই কেন্দ্র মানি চলে, 
প্রাণের ভাণ্ডার ভরি 

আমাকেই করেছ সঞ্চয় । 


১ মং ্ুঃ ঈ 


পৃথিবী আমার বন্ধ্যা কখনও হয় কি? 
ফুলের ভাষায় ফসল ভরেছে স্বপনে__ 
সেখানে তোমার প্রশ্ন মিথ্য৷ ক্ষণিকা, 
ইমারত গড়ি টুকরো ভাষার ঝলকে । 


তোমার আবেগে নিজের কথায় মেলানে। 
লুকোটুরি দিয়ে সত্য রচনা করে__ 
সেইত' বিতান ফুলে ফুলে ভরে লতারা, 
__পৃথিবী আমার বন্ধ্যা কখনও হয় কি? 


রাতের স্বপ্ন বিফল ক্ষান্তি মানে-_ 
ভোরের তারার! ঝরে পড়ে 
বেদনায় 

অরুণ আবেগ £ প্রথর বৈতালিক, 
মুখর মাধবী পথে অবলুষ্ঠিতা। 


আগমনী রচে দিবসের কল্লোল-_ 
অগ্রগামীরা আহ্ুত্বির অবশেষ? 

সূর্য জানায় প্রথর পরিক্রমা 

-_-ভোরের তারারা ঝরে যায় বেদনাতে । 


৩ 


শিলাবত। 


বুকের ভিতর ঘিরে 

জমেছে আধার-- 
কত রাতে কত স্ম্তি 

কত অন্ধকার ॥ 


মেঘের মতন তার চুলের সতবক--ঃ 
প্রবালের হাসি ছিল জগত আমার ; 
বেদনা বিদ্যুৎ ছন্দ চিত্ততলে জ্বলে 
জীবনের দুই তীর আজ অনুদার 


ভালে যে বেসেছি তারে গল্পের মতন- 
উচ্ছল অতীত গেছে দূর হাত ছানি, 
স্মৃতিটুকু ক্লান্তি মানা নামায় জীধার-_ 
আমার জীবনে কৃষ্ণ তবু কতখানি । 


প্রতিদান বলে দিইনিক' কিছু 
মিত্রা তোমার প্রেমে 

তুমি চেয়েছিলে আমায় তোমার 
জীবনের অনুগামী । 


বরমাল্যের ডালি ভরে নিয়ে 
বরণ করিনি ঘরে-_ 
আমায় পুর্ণ করেছি তোমার 
মাধুর্য নিয়ে শুধু। 


২ 


বাদল ধার। হ'ল সারা - 
এবার কি তবে শরৎ! 
দিগন্ত বিস্তার সোনালীর 
হাতছানি কই? 


ফোথায় গেল শালুক-মু দির হাসি ? 


চোখের ধারা বুকে এসে থামে__£ 


বিশৃঙ্খল ক্ষুধায় ছূর্যোগ । 
__এ বর্ধার কি শেষ নাই! 


শিলাবতী 


২৩ 


প্রাণ চঞ্চল পৃথিবীর সাথে 

আমার নতুন পরিচয়। 

এতদিন জেনেছিলুম শুধু 

আকাশ বিশাল-_অদ্ভুত নীলিমায় লীন, 
মাটির মাধুর্য ছিল অজ্ঞাত । 

স্বপনচারী মন নিয়ে দেখেছি 

নূর্য প্রদক্ষিণ পথে রঙের আবেশ-_ 
আর সকাল সন্ধ্যায় 

নভোচারী পাখির'কাকলী। 


আজ হঠা চোখে পড়ল' 

ধানের শিষে নাচের এঁক্যতান__ 
মন চোখ মেলে £ 

মানুষের কর্মক্ষমতায় অপূর্ব প্রেরণা 
-এক নতুন জগণু। 


২৪ 


ঘ্্ীবন সূ্মূখধীর 

রৌদ্র স্বযম্বরা-_ 

জীবনের খোঁজে দলগুলি তার মেলে । 
প্রাণের আগুনে জীবন উৎস 

উত্সব সারাদিন-_ 

অনিমেষ আখি 

সৌর কক্ষচারী। 


জীবন সূর্যে দেখেছি 

দূর নীলে £ 

জবলস্ত প্রেম আকাশের গায়ে আকা । 
তারই পথ চেয়ে 

প্রহর গুণেছে 

ধরার তৃর্যমুখখী । 


শিলাবতী ২৫ 


অসীম কি মধুর ? 

_সে ত' হুল মাত্র! 

কিন্ত আমার এই ছোট্ট ঘরখানি-_- 
তার দাম কি এতই তুচ্ছ? 
অসীমের হুত্তর নিঃসঙ্গতার মাঝে 
এই যে উষ্ণ শাস্তি-_ 

সেকি উপরি-পাওনা ? 


প্রতি দিনের টুকরো মুহূর্তে 
সেত" একমাত্র আমারই-_। 
ওরা আমার জীবনের অষ্টা £ 
ছোট ছোট কামনায় 

ভারা আমার বেদনার সাক্ষী । 


( অনন্তের ডাক হাওয়ায় মিলায়। ) 


আমার অপরিসর জীবনে 

যারা আমার একান্ত আপনার-_- 

সে আমার ছোট্ট বাসাটা 

আর অবসর ক্ষণের মুখর মুহূর্তগুলি। 


৬ 


সমস্ত আকাশ ভরেছে মেঘে; 
কালো সজল ভারী মেঘে-- 
তোমারই মত যা গলে পড়তে চায়, 
ঝরে পড়তে চায়-_ 

আত্মদানের করুণায়। 


বর্ষণমুখর হৃদয় তোমার-_ 
আমি দেখি, আর দেখি-_, 
মুগ্ধ হই_- 

তৃপ্তিতে শান্তিতে ভরে উঠি_॥। 


--_৮ ৮ শা ১ 


কিন্তু আমি তোমায় কী দেব 
_তুমি ত' কিছুই চাও না। 
আমার ছন্দ রইল 

তোমার ছ্বারে__ 

রইল আমার অনুভূতি নিয়ে 
তোমার মধ্যে প্রকাশের আশ: 
আর যা রইল অব্যক্ত 
তাথাক তোমার মধ্যে 


ভিলাঅিজী 


যার মধ্যে কোন খুঁত নেই 

তাকে কি ভালোবাসা যায়? 
দেহে এবং মনে যে নিখুত 

তাকে শ্রদ্ধা করি-_ 

সসম্ভ্রমে দূরে থাকি __ 

কিন্তু সম্মাদরে কাছে ত' টানি না । 
লোকটা যাই হোক-_ 

আমার ভালোবাসা তার ক্রটিগুলোকেই 
তার দোষগুলোই বারবার 
আলোচনা করি-_ 

আর সঙ্গে সঙ্গে মুগ্ধ হই, 
-__শ্রদ্ধায় নয়, প্রীতিতে । 


আমার মধ্যে আছে ক্রটি 

আছে অনেক বিচ্যুতি-_ 

তোমার ক্রটিতেই তাই 

এত করে নিজেকে মিলাতে পারি। 
তোমার আছে মায়া-_ 

তাইত” নিজেকে বিলাবার এ স্থুযোগ 
ছাড়ি না-__। 

তাই এত মিল-_ 

আর সে মিল ত, তোমার ক্রটির মিলন 
আমার ক্রটির সঙ্গে । 


২৮ শিলাবতী 


আকাশের সাত তারা-_ 
সপ্তষির অনস্ত জিজ্ঞাসা-_, 
মহাকাল জানায় ভ্রাকুটী 
পূর্বের দিগন্ত হতে 
কালপুরুষের 
নিত্য চলে পশ্চিমের খেয়া । 


আমরা অনেক দুর ঃ 
নক্ষত্র সীমার-__১ 
দিন হতে দিন 
নয়নের জলে খুঁজি 
সান্তনা কেবল । 


অমর নক্ষত্র জাগে, 
বাসর সাজায়-_; 
পুথথিবীর দাম শুধি 
মরণের দানে 
মাটীর ধুলায় মোরা 
খণ করি শোধ । 


শিলাবতী ২৯ 


আগ্নেয়গিরিতে তুষার পাত দেখেছ ? 
-_নরম শুভ্রতা ? 

কালে পাহাড়ের রূপ বদলে, 
রুদ্রের প্রভাকে মান করে, 

ধোয়ার কুগুলী থমকানো 

কুচি কুচি শীতলতা ? 

দীপ্তি হয়ত? ক্ষীণ__ 

(ঠিক বলা যায় না) 

তবু কী অপরূপ-_, 

গুড়ো গুড়ো ছাই আর অঙ্গার নয় 
_-নরম তুষারে ইন্দ্রধন্ু | 


তুমি বলবে-_ওটা ত” মায়া 
ধুয়ে যাবে খানিক পরেই-- 
মুছে যাবে সমস্ত আগ্নেয়গিরি । 
আবার মহাকাল 2 

শাশ্বত প্রবাহে ধবংস- 

সেই তার আসল রূপ । 


মায় কি মিথ্যা ? 

লাভা কআ্োত ধাতব মনকে 
তোলপাড় ক'রে তোলে, 

তবু তার মধ্যে যে অপরূপ 
তুষার-শাস্তি 

সে কি এতই তুচ্ছ ? 

মহাকালের বুকে কুচি কুচি মায়া 2 
( গুঁড়ো ছাই নয়- ইন্দ্রধনু ) 
তাকে যেযয়ান করে 

এমন স্পধীও কি মার্জনা পাবে ? 


রি শিলা ৰতী 


বছদ্িন পৰ আজ আবার 

দেখেছি জীবন অনেক রানে 

ভিজে দিন পৃথিবীর 

আমার কথ! কি কোন দিনই বুঝবে না 
আবার প্রভাত হবে কাল 

আমার ঠাপা! আর করবী গাছের ডালে ডালে 
নবীনার ছুই চোখে যে মায়! শিশির 
ঘরের বাইরে আউিনা যার বিদেশ 
পোড়ো বাড়ী সবাই আমায় বলে 
আবার এসেছি ফিরে 

ুষুপ্ত নগরীর অগ্রসর পথে চলেছি 
মনের কথারা আত্বলোকের দান 
পথের শেষ আছে স্বপ্নে 

সমান্তরাল দিন চলেছে 

মৃত্যুর প্রান্তরে আজ 

তোমার হাতে এসরাজ কাদে 
তোমার এ লিপির লেখ! 

তোমার গোপন কথ! 

দিনান্ত দিন কেটে যায় আজও 
তোমাকে কেবল আমিই বুঝতে পারি 
তোমাকে পাঠাব কবিত৷ 

কাক চক্ষু আকাশের যে গতীর কথা 
তোমার মিলন ক্ষণে 

আমাকে সমাট তুমি করেছ 

পৃথিবী আমার বন্ধ্যা কখনও হয় কি 
রাতের স্বপ্ন বিফল ক্ষান্তি মানে 
বুকের ভিতর ঘিরে 

প্রতিদান বলে দিইনিক' কিছু 
বাদল ধার] হ'ল সারা 

প্রাণ চঞ্চল পৃথিবীর সাথে 
হুর্ঘ-জীবন হর্ঘমুখীর 

অসীম কি মধুর 

সমস্ত আকাশ ভরেছে মেঘে 

যার মধ্যে কোন খুঁত নেই 
আকাশের পাত তার 
আগ্নেয়গিরিতে তুষার পাত দেখেছ 

